|  |
| --- |
| Република Македонија **Бр.\_\_\_\_\_\_\_\_\_\_\_\_**  **\_\_.\_\_.\_\_\_\_\_ година**  **С к о п ј е** |
| МИНИСТЕРСТВО ЗА ЛОКАЛНА САМОУПРАВА | | |

ДО ГЕНЕРАЛНИОТ СЕКРЕТАР НА ВЛАДАТА НА РЕПУБЛИКА МАКЕДОНИЈА

|  |
| --- |
| **Име на материјалот:** Предлог - Закон за изменување и дополнување на Законот за територијална организација на локалната самоуправа во Република Македонија |

|  |
| --- |
| ЕПП.бр.\_\_\_\_\_: |
|  |
| **Усогласеност со Годишната програма на Владата**: Материјалот не е предвиден со годишната Програмата |

|  |
| --- |
| **Усогласеност со член 68 од Деловникот за работа на Владата:** Да |

|  |
| --- |
| **Предлог на која седница на Влада да се разгледа материјалот:** На следната седница |

|  |
| --- |
| **Карактер на материјалот:** Слободен пристап |

|  |
| --- |
| **Итност на материјалот:** Не е итен |

|  |
| --- |
| **Прилог:** Образец за проценка на фискалните импликации |

|  |  |  |
| --- | --- | --- |
| **Дата на доставување на материјалот:**  20.08.1014 година |  | Министер,  M-r Lirim Shabani |

****

**Република Македонија**

**Министерство за локална самоуправа**

М Е М О Р А Н Д У М

**НАСЛОВ:**

**Предлог -Закон за изменување и дополнување на Законот за територијална организација на локалната самоуправа во Република Македонија**

**ПОТПИС:**

**МИНИСТЕР,**

**M-r Lirim Shabani**

**Скопје, 20.08.2014 година**

**1.Осврт по материјалот:**

Предлог - Законот за изменувавање и дополнување на Законот за територијална организација на локалната самоуправа во Република Македонија е подготвен врз основа на Заклучокот на Владата на Република Македонија, од Тринаесетата седница, одржана на 01.08.2014 година.

Со предложените измени и дополнувања на Законот за територијална организација на локалната самоуправа во Република Македонија се утврдуваат седум нови населени места – села и тоа: Клуковец во општините Велес, Виниче и Колонија во општина Гази Баба, Кисела Јабука во општина Ѓорче Петров, Војновиќ и Костурник во општина Куманово и Спиково во општина Пехчево. Утврдувањето на наведените села како нови населени места во Република Македонија е направено по претходна анализа на просторните, социо-економските и инфраструктурните карактеристики на локалитетите каде се разместени овие населбени структури. Истовремено, консултирани се градоначалниците на општините, претседателите на месните заедници и претставниците на групите граѓани поднесувачи на иницијативите.

Напревена е исправка на името на селото Гнилеш во општина Новаци, кое под овој топоним се води во книгите за матична евиденција, статистиката и катастарот на недвижности.

**2. Разгледани можни решенија (за-против аргументи):**

Предлог-Законот за изменувавање и дополнување на Законот за територијална организација на локалната самоуправа во Република Македонија овозможува непосредна организација, урбанистичко уредување и комунално опремување на делови од досегашните населените места, а на тој начин се создаваат услови за понепосредна, поефикасна и порационална услуга на населението во новоутврдените села.

**3. Резултати од извршените консултации со ресорните министерства, другите органи на државната управа и организации:**

**/**

**4. Решение кое се препорачува (со образложение):**

Се препорачува Владата да го разгледа и утврди текстот на Предлог - Законот за изменувавање и дополнување на Законот за територијална организација на локалната самоуправа во Република Македонија и истиот да го достави до Собранието на Република Македонија за разгледување и донесување.

**5. Фискални импликации на материјалите што се предлагаат:**

Нема

**6. Очекувани влијанија:**

Дополнување на Одлуката за утврдување на номенклатурата на територијалните единици за статистика-НТЕС

**7. Усогласеност со европското законодавство (кои директиви на ЕУ се транспонираат во нашето законодавство):**

Нема

**8. Оценка на Секретаријатот за законодавство по материјалот:**

/

**9. Клучни елементи за информирање на јавноста:**

Текстот на предлогот на законот ќе биде објавен на ВЕБ страната на Министерството за локална самоуправа.

****

**РЕПУБЛИКА МАКЕДОНИЈА**

**МИНИСТЕРСТВО ЗА ЛОКАЛНА САМОУПРАВА**

**ПРЕДЛОГ**

**ЗАКОН ЗА ИЗМЕНУВАЊЕ И ДОПОЛНУВАЊЕ**

**НА ЗАКОНОТ ЗА ТЕРИТОРИЈАЛНА ОРГАНИЗАЦИЈА НА ЛОКАЛНАТА САМОУПРАВА ВО РЕПУБЛИКА МАКЕДОНИЈА**

**Скопје, август 2014 година**

**ВОВЕД**

1. **ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИТЕ ЗА ДОНЕСУВАЊЕ НА ЗАКОНОТ**

Со Законот за територијална организација на локалната самоуправа во Република Македонија (“Службен весник на Република Македонија” бр.55/04, 12/05, 98/08 и 106/2008) се уредува територијалната организација на локалната самоуправа во Република Македонија; се основаат општините како единици на локалната самоуправа; се утврдуваат подрачјата на општините и на градот Скопје како посебна единица на локалната самоуправа; се утврдуваат имињата, седиштата и границите на општините; се определуваат видот и имињата на населените места; се уредува спојувањето, поделбата и промената на границите на општините и на градот Скопје, како и други прашања што се однесуваат на територијалната организација на локалната самоуправа.

Во член 12, а согласно член 6 од овој закон, во Република Македонија се утврдени 34 градови и 1733 села. Овие населени места се организирани во 80 општини, односно единици на локална самоуправа.

Од донесувањето на Законот 2004 година до денес, поради динамичниот демографски, социо-економски и просторен развој на населените места и нивните делови создадени се предуслови за формирање на нови населени места од типот на села. Истовремено, во овој период поднесени се повеќе барања до Владата на Република Македонија и до Министерството за локална самоуправа за формирање на нови населени места, односно села. Исто така, до Собранието на Република Македонија поведувани се три иницијативи за изменување и дополнување на Законот, со утврдување на нови населени места.

Со цел да се овозможи непосредна организација, урбанистичко уредување и комунално опремување на одредени делови од населените места, со измените и дополнувањата на законот се предлага формирање на нови населени места, односно села, со што ќе се овозможи понепосредна, поефикасна и порационална услуга на граѓаните .

Формирање (утврдувањето) на нови села се однесува на формирање на населени места во рамките на катастарските граници на постојни села, односно не предизвикуваат промени на границите на општините и не е потребно изјаснување преку референдум.

**II. ЦЕЛИ, НАЧЕЛА И ОСНОВНИ РЕШЕНИЈА**

Предлогот за донесување на закон за изменување и дополнување на Законот за територијалната организација на локалната самоуправа во Република Македонија се засонова на истите начела на кои се засновува Законот чие изменување и дополнување се предлага.

**III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Предлогот на законот нема да предизвика последици врз Буџетот на Република Македонија и другите јавни финансиски средства.

**IV. ПРОЦЕНКА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ.**

За спроведување на законот не се потребни финансиски средства и тој не повлекува материјални обврски за одделни субјекти.

**ПРЕДЛОГ -ЗАКОН**

**ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ТЕРИТОРИЈАЛНА ОРГАНИЗАЦИЈА НА ЛОКАЛНАТА САМОУПРАВА ВО РЕПУБЛИКА МАКЕДОНИЈА**

**Член 1**

Во член 12 став (1) од Законот за територијална организација на локалната самоуправа во Република Македонија (“Службен весник на Република Македонија” бр.55/04, 12/05, 98/08 и 106/2008)

* Во точка 10. Општина Велес по зборот ”Карабуњиште” и запирката, се додава зборот “Клуковец” и запирка;
* Во точка 41. Општина Куманово по зборот ”Винце” и запирката, се додава зборот “Војновиќ” и запирка, а по зборот “Косматац“ и запирката се додава зборот “Костурник“ и запирка;
* Во точка 49. Општина Новаци, зборот ”Гнилеж” се заменува со зборот ”Гнилеш”.
* Во точка 54. Општина Пехчево по зборот ”Робово” и запирката се додава зборот “Спиково” и запирка;
* Во точка 77. Општина Гази Баба по зборот”Булачани” и запирката се додава зборот “Виниче” и запирка, а по зборот “Јурумлери“ и запирката се додава зборот “Колонија“ и запирка;
* Во точка 78. Општина Ѓорче Петров по зборот ”Грачани” и запирката се додава зборот “Кисела Јабука” и запирка.

**Член 2**

Се овластува Законодавно-правната комисија на Собранието на Република Македонија да утврди пречистен текст на Законот за територијална организација на локалната самоуправа во Република Македонија.

**Член 3**

Овој закон влегува во сила осмиот ден од денот на објавувањето во „Службен весник на Република Македонија“.

**О Б Р А З Л О Ж Е Н И Е**

**I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ ЗАКОНОТ**

Во член 12 став 1 од Законот за територијална организација на локалната самоуправа во Република Македонија (“Службен весник на Република Македонија” бр.55/04, 12/05, 98/08 и 106/2008) се додава

* Во точка 10 во општина Велес се додава името на новото село Клуковец ;
* Во точката 41 во општина Куманово се додаваат две нови села – Војновиќ и Костурник;
* Во точката 54 во општина Пехчево се додава името на селото Спиково како ново населено место ;
* Во точката 77 во општина Гази Баба се додаваат две нови села – Виниче и Колонија;
* Во точката 78 во општина Ѓорче Петров се додава името на новото село Кисела Јабука;

Во член 12 став 1 точка 49, се исправа техничката грешка кај топонимот на село Гнилеш, општина Новаци.

Изменување и дополнување на Законот за територијална организација на локалната самоуправа во Република Македонија произлезе од потребата за утврдување на нови населени места од типот на села во општините Велес, Гази Баба, Ѓорче Петров, Куманово и Пехчево. Врз основа на иницајативите на групи на граѓани или поведените иницијативи во Собранието на Република Македонија од групи на пратеници извршена е анализа на функционалните, морфолошко-топографските и социо-демографските услови и состојби на наведените локалитети за формирање на нови села и констатирано е дека просторните, сообраќајно-комуникациските услови и опременоста со социјална и комунална инфраструктура овозможуваат овие локалитети да функционираат како посебни населени места.

**II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО**

**ПРЕДЛОЖЕНИТЕ ОДРЕДБИ**

Предложените решенија се во целост меѓусебно поврзани одредбите на Законот и овозможуваат дополнување на регистарот на населени места во Република Македонија.

**III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Со предложените решенија се овозможува пофункционала организација, рационално урбанистичко планирање и ефикасно комунално уредување на новите села.

**ТЕКСТ НА ОДРЕДБАТА ОД ЗАКОНОТ ЗА ТЕРИТОРИЈАЛНА ОРГАНИЗАЦИЈА НА ЛОКАЛНАТА САМОУПРАВА ВО РЕПУБЛИКА МАКЕДОНИЈА ШТО СЕ ИЗМЕНУВААТ И ДОПОЛНУВААТ**

**Член 12**

Во општините од членот 10 на овој закон се утврдуваат следниве населени места:

10. Општина Велес - градот Велес и селата: Башино Село, Белештевица, Бузалково, Ветерско, Горно Каласлари, Горно Оризари, Долно Каласлари, Долно Оризари, Иванковци, Карабуњиште, Крушје, Кумарино, Лугунци, Мамутчево, Новачани, Ново Село, Ораовец, Отовица, Раштани, Рлевци, Рудник, С'лп, Сливник, Сојаклари, Сопот, Црквино, Чалошево и Џидимирци.

41. Општина Куманово - градот Куманово и селата: Агино Село, Бедиње, Бељаковце,Биљановце, Брзак, Вак'в, Винце, Габреш, Горно Коњаре, Градиште, Д'лга, Доброшане, Довезенце, Долно Коњаре, Живиње, Зубовце, Јачинце, Карабичане, Клечевце, Кокошиње,Колицко, Косматац, Кутлибег, Кучкарево, К'шање, Лопате, Љубодраг, Мургаш, Ново Село, Новосељане, Орашац, Пезово, Проевце, Пчиња, Режановце, Речица, Романовце, Скачковце, Сопот, Студена Бара, Сушево, Табановце, Тромеѓа, Умин Дол, Черкези, Четирце иШупљи Камен;

49. Општина Новаци - селата: Арматуш, Балдовенци, Бач, Биљаник, Брник, Брод, Будимирци, Велесело, Врањевци, Гермијан, Гнеотино, **Гнилеж**, Горно Агларци, Градешница, Грумази, Груништа, Далбеговци, Добровени, Добромири, Долно Агларци, Долно Орехово, Живојно, Зовиќ 1, Зовиќ 2, Ивени, Маково, Мегленци, Новаци, Ново Село, Орле, Паралово, Петалино, Полог, Рапеш, Рибарци, Скочивир, Сливица, Совиќ, Старавина, Суво Дол и Тепавци.

54. Општина Пехчево - градот Пехчево и селата: Негрево, Панчарево, Робово, Умлена, Црник и Чифлик;

77. Општина Гази Баба - селата: Брњарци, Булачани, Гоце Делчев, Идризово, Инџиково, Јурумлери, Раштак, Сингелиќ, Смиљковци, Стајковци, Страчинци, Црешево и Трубарево;

78. Општина Ѓорче Петров - селата: Волково, Грачани, Кучково, Никиштане, Ново Село и Орман;

**ОБРАЗЕЦ ЗА ПРОЦЕНКА НА ФИСКАЛНИТЕ ИМПЛИКАЦИИ НА ПРЕДЛОГ ПРОПИСИТЕ И ОПШТИТЕ АКТИ ДОСТАВЕНИ ДО ВЛАДАТА НА РЕПУБЛИКА МАКЕДОНИЈА ЗА НИВНО УСВОЈУВАЊЕ**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 1. **Назив на предлогот:**   **Предлог закон за изменување и дополнување на законот за територијална организација на локалната самоуправа во Република Македонија** | | 1. **Министерство / орган на државна управа :**   **МИНИСТЕРСТВО ЗА ЛОКАЛНА САМОУПРАВА** | | | | | | | | | |  |
| 1. **Цел на предлогот:**   **Изменување и дополнување на закон** | | 1. **Вид на предлог :** | | | | | | | | | |  |
| 1. **Контакт лице и звање :**   **Пене Пенев, државен советник,** | | 1. **Контакт тел. / факс или е – пошта**   **071/226 045, pene.penev@gmail.com** | | | | | | | | | |  |
| **Активност :** | | | | | | | | | | | | |
| 1. **Вид на барање :** | () Регулатива во врска со ЕУ  ( ) Друга нова регулатива | | ( / ) Нова програма  (/ ) Зголемување / намалување на постоечка програма | | | | | ( / ) Прераспределба ( на средства ) помеѓу две програми  ( / ) Спојување на две или повеќе програми | | | | |
| **Цел на барањето /предложената активност:** | | | | | | | | | | | | |
| **Врска со Владината програма :/** | | | | | | | | | | | | |
| 1. **Фискални импликации:**   **Нема** | | | | | **(Илјади денари)** | | | | | | | |
| **Тековна год.** | | **Втора 2015год.**  **/** | | **Трета**  **2016 год.**  **/** | | **Четврта 2017год.**  **/** | |
| 1. Вкупни трошоци за предлогот   Плати  Стоки и услуги  Капитал  Трансвери  Вкупно | | | | | 0,00 | | 0,00 | | 0,00 | | / | |
| 1. Одобрни средства за предлогот   Плати  Стоки и услуги  Капитал  Трансвери  Вкупно | | | | | / | | / | | / | | / | |
| 1. Промена ( разлика ) од одобрените средства (В-А )   Плати  Стоки и услуги  Капитал  Трансфери  Вкупно | | | | | */* | | / | | / | | / | |
| 1. Расположливи средства од прелевање (од други активности или програми во органот)   Плати  Стоки и услуги  Капитал  Трансфери  Вкупно | | | | | / | | / | | / | | / | |
| 1. Нето импликации на средствата на органот (C-D)   Плати  Стоки и услуги  Капитал  Трансфери  Вкупно | | | | | / | | / | | / | | / | |
| 1. Зголемувањње / намалување на приходите | | | | | / | | / | | / | | / | |
| G. Дополнителни извори на финансирање или споделување на трошоците  Извор: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | / | | / | | / | | / | |
| 1. **Нето зголемување/ намалување на бројот на вработени во врска со предлогот** | | | | | / | | / | | / | | / | |
| 1. **Какви гаранции, заеми или други вистински или можни обврски ќе произлезат за Владата ( а кои не се наведени во точка 11 А до G )** | | | | | / | | | | | | | |
| 1. **Ако ова преставува барање за дополнителни средства во тековната фискална година или надвор од нормалниот циклус на подготвување на на буџетот, дајте образложение .** | | | | | / | | | | | | | |
| 1. **Дата на завршување на проценката** | | | | | / | | | | | | | |
| 1. **Дата на поднесување на анализата до Министерството за финансии за добивање мислење:** | | | | | / | | | | | | | |
| 1. **Дата на добивање на одговор од Министерството за финансии:** | | | | | / | | | | | | | |
| 1. **Измени побарани од Министерството за финансии :** | | | | | / | | | | | | | |
| 1. **Одговор на Министерството – предлагач:** | | | | | / | | | | | | | |
| 1. **Одговор на Министерството за финансии:** | | | | | / | | | | | | | |
| 1. **Дали мислењето на Министерството за финансии е дадено во прилог:** | | | | | / | | | | | | | |
| 1. **Одобрено / Дата :**   Потпис на Државен секретар или Директор на орган | | | | 20.08.2014 година  Ден / Месец / Год | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Потпис на Министерот | | | | Ден / Месец / Год. | | |